18/12/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Número de expediente: IN407A 406/2008

Resolución do 18 de novembro de 2009, do Departamento Territorial da Consellería de Economía e Industria de A Coruña, de autorización administrativa, aprobación do proxecto de execución e declaración de utilidade pública, en concreto, da instalación eléctrica nos concellos de Boimorto e Mesía (n.° Expte. IN407A 406/2008). Visto o expediente para outorgamento de autorización administrativa, aprobación do proxecto de execución e declaración de utilidade pública, en concreto, das instalacións que a continuación se detallan: Solicitante: Unión Fenosa Distribución, S. A. Enderezo social: Avda. de Arteixo, 171 - A Coruña. Denominación: L. M. T., C. T. A., R. B. T., Campo-Peizás. Situación: Boimorto e Mesía. Características técnicas: Liña eléctrica de media tensión aérea, a 15/20 kV, cunha lonxitude de 1,116 km, coa orixe en apoio s/n da L. M. T. A. CES-706 entre as derivadas ao C. T. A. de Mezonzo-Feira e C. T. Vila, condutor tipo LA 56/54,6 mm 2, e final no C. T. A. proxectado. Liña eléctrica de media tensión subterránea, a 15/20 kV, cunha lonxitude de 0,121 km, coa orixe no apoio n.° 7 da L. M. T. A. en proxecto, condutor tipo RHV, e final no apoio n.° 8 da L. M. T. A. en proxecto. Centro de transformación intemperie Peizás, cunha potencia de 50 kVA e unha relación de transformación de 15.000/400-230 V. Liña de baixa tensión aérea do C. T. A. de Campo-Peizás, cunha lonxitude de 0,875 km, coa orixe no C. T. A. proxectado, condutor tipo RZ, e apoios de formigón. Liña de baixa tensión aérea do C. T. A. de Pazo-Guerra (existente), cunha lonxitude de 1,090 km, coa orixe no C. T. A. existente Pazo-Guerra, condutor tipo RZ, e apoios de formigón. Concellos de Boimorto e Mesía. Resultan os seguintes feitos: Primeiro. –A petición someteuse a información pública por acordo do 13 de decembro de 2008, de la Delegación Provincial, publicada no DOG do 18 de decembro de 2008, no BOP de A Coruña do 17 de decembro de 2008 e no xornal do 4 de decembro de 2008, en aplicación do Real Decreto 1955/2000, do 1 de decembro, polo que se aproba o regulamento de aplicación da Lei 54/1997, do 27 de novembro, do sector eléctrico. Ase mesmo practicouse notificación individual ós afectados. Segundo. –Dentro do prazo establecido foron presentadas alegacións por: Dona Mary Louise Calcina Malec, propietaria actual do predio n.° 7, solicita o cambio de titularidade mediante escritura de compra-venta. Solicita ademáis que a liña pase polo lateral este do predio, por estar plantada e esto Ile causa moito prexuízo. De non ser estudada dita petición solicita se Ile expropie o trozo que queda ao outro lado da liña, segundo o reflectido nos planos que xunta. Don Angel Benjamin Neilson Filipache, propietario do predio n.° 9, manifesta que non esta de acordo coa liña, pois o seu predio xa está ocupado por outra liña de alta tensión, non podendo facer uso e disfrute baixo o voo desa liña de aproximadamente unha hectárea. Ten unha plantación de eucaliptos no predio que xa foron cortados nunha ocasión por este motivo. Solicita que se varíe a traza. Destas alegacións se Ile deu traslado á empresa solicitante, manifestando Unión Fenosa Distribución, S. A., o seguinte: Predio n.° 7, corrixe a titularidade do predio ao nome da alegante. Manifesta que a variación do trazado implicaría modificar as afeccións nos predios 4, 5, 6 e 8. Que non se acredita que o costo da variante non supere o 10% do orzamento da liña. A parcela está afectada en 75 m liñais e non se poderían superar os 82,5 metros de lonxitude, segundo o artigo 161 do Real Decreto 1955/2000 de 1 de decembro, polo cal non sería admisible a proposta, que conta cunha lonxitude de máis de 220 metros. Que o proxecto compre có Decreto 3151/68 de 28 de novembro R. T. L. E. A. T., sen que existan limitacións nin prohibicións á constitución da servidume. Que non considera necesario expropiar a superficie sinalada pola propiedade, sendo suficiente a superficie reflectida na relación de bens e dereitos afectados que consta no expediente. Se o proxecto é autorizado, será o Xurado de Expropiación de Galicia o encargado de valorar os prexuízos que se produzan no predio. Predio n.° 9, manifesta que a liña se adapta ao camiño, desde o apoio n.° 5 ata o paso aéreo-subterráneo, coa finalidade de ocasionar o menor prexuízo posible ás parcelas. Se é autorizado o proxecto será no seu momento o Xurado de Expropiación de Galicia o encargado de valorar ol prexuízo sobre o predio. Que variar o trazado implicaría trasladar a afección a outros predios. Que o trazado realizouse conforme o Decreto 3151/68 de 28 de novembro R. T. L. E. A. T., sen que existan limitacións nin prohibicións á constitución da servidume. FUNDAMENTOS DE DEREITO Primeiro. –O Departamento Territorial da Consellería de Economía e Industria de A Coruña é competente para resolver este expediente con fundamento no Estatuto de Autonomía de Galicia, no Real Decreto 2563/1982, do 24 de xullo, sobre traspaso de funcións e servizos da Administración do Estado á Comunidade Autónoma galega en materia de industria, enerxía e minas, e no exercicio das competencias atribuídas polo Real Decreto 1955/2000 e polo Decreto 36/2001, do 25 de xaneiro (DOG do 16-2-2001). Segundo. –No expediente cumpríronse os trámites que sinala o artigo 53 da citada Lei 54/1997, e os regulamentos ordenados no título VII do Real decreto 1955/2000, do 1 de decembro, que regula o procedemento de autorización de instalacións de enerxía eléctrica. Ademais cumpre sinalar que non corresponde a esta fase do procedemento o realizar as valoracións derivadas dos prexuízos que aos afectados lles ocasione o trazado desta liña eléctrica, xa que iso é competencia do Xurado da Expropiación de Galicia, logo de que ao expediente se incorporen a acta previa á ocupación e as follas de aprecio coas valoracións contraditorias que presenten as partes. De acordo co que antecede e no exercicio das competencias atribuídas RESOLVE: Autorizar, aproba-lo proxecto de execución e declarar de utilidade publica, en concreto, das devanditas instalacións, nas que as características axustaranse en tódalas súas partes ás que figuran no proxecto, e ás condicións técnicas e de seguridade establecidas nos regulamentos de aplicación. Esta autorización outorgase sen prexuízo das concesións e autorizacións que sexan necesarias, de acordo con outras disposicións que resulten aplicables, e en especial as relativas á ordenación do territorio e ao medio ambiente. As instalacións executaranse nun prazo non superior a un ano, contados a partir da data desta resolución. A declaración de utilidade pública leva implícita a necesidade de ocupación dos bens ou de adquisición dos dereitos afectados e implica a urxente ocupación ós efectos do artigo 52 da Lei de Expropiación. Contra a presente resolución poderase interpoñer recurso de alzada ante o Excmo. Sr. conselleiro de Economía e Industria no prazo de un mes, contado a partir do día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. A Coruña, 18 de novembro de 2009. Tristana Moraleja Gómez Xefa Territorial da Coruña